Mazurek, Milan, poslanec NR SR (2021-06-30):
Nielen tento pacient, klamár, podvodník, plagiátor, daňový kriminálnik, ktorý dnes zastáva pozíciu ministra financií Slovenskej republiky, ktorému sa hovorí Igor Matovič, by nemal zastávať svoju pozíciu, ale ani mnohí z vás, páni a dámy, hlasovacie zariadenia, keď ako opozičný poslanec sedím vo svojej lavici a som svedkom úkazov, ako tu Jožo Pročko asi podnapitý behá s telefónom a na celú sálu tu púšťa hudbu z Modrej ustrice z Policajnej akadémie a volá tu ľudí do gay baru. Ja sa chcem opýtať, či vám toto príde ako vhodná úroveň Národnej rady, či takýmto správaním chcete obhajovať predsedu svojej strany, strany v úvodzovkách, hnutia, schránkovej firmy, nazvime to akokoľvek, a ministra financií Slovenskej republiky? Či to je tá dôstojnosť a kultúra, ktorú ste tu mali priniesť? Aby tu podnapitý človek behal so zvučkou z Modrej ustrice, to je tá úroveň, do ktorej sa Národná rada mala dostať? A to nehovorím o tých ďalších veciach, ktoré tu predvádzal, a vy, vážené hlasovacie zariadenia, lebo ťažko vás nazvať poslanci so slobodnou vôľou, ste mu ešte tlieskali. Fakt neuveriteľné, ako hlboko Národná rada vďaka tomuto človeku klesla. Je smutné, akých ľudí tu dostal, a je smutné, ako sa správate a ctíte si a vážite si dôstojnosť pozície, ktorú zastávate, poslancov Národnej rady. Celá Slovenská republika kvôli tomu trpí a celé zahraničie vníma Slovenskú republiku skutočne cez prsty, lebo nestačí len to, že Igor Matovič chodí rozprávať o mačacích šampónoch a o tom, ako ho strihá dcérka, francúzskemu prezidentovi, stačí sa, aby sa pozreli na zasadnutie slovenského parlamentu a oni sa, skrátka, nestačia diviť. Takto klesla Slovenská republika. A to nie je niečo, čo mi tu môžete vyčítať, že si vymýšľam, klamem alebo zavádzam, to sú objektívne skutočnosti, ktorým všetci z vás čelíte, lebo ste ich videli, a keď sa nehanbíte za toho svojho poslanca Joža Pročka, tak potom ja už fakt nechápem, fakt nechápem, kam toto ešte chcete dotiahnuť. Pravda je taká, že odvolanie Igora Matoviča je jednoznačne namieste, pretože len málokto z nás, len veľmi naivný človek a len veľmi málo obyvateľov Slovenskej republiky môže žiť v presvedčení, že Eduard Heger je skutočným premiérom, že ten človek, ktorý už keď bol premiérom, sa musel pozerať na to, ako bez jeho vedomia minister financií Igor Matovič lieta do Moskvy, lieta do Budapešti, vybavuje za Slovenskú republiku rôzne zmluvy a vystupuje z pozície hlavného šéfa v podstate vlády aj napriek tomu, že Eduard Heger bol tu doma, že ten človek pán Eduard Heger by mal byť predsedom vlády. Sami dobre viete, že to tak nie je. Sami dobre viete, že Eduard Heger je len panáčik, že je to len bábka v rukách Igora Matoviča a že to bol len posledný ťah, ako si ešte ako-tak udržať vládu. A po tom všetkom, čo Slovenská republika zažila, čo obyvatelia Slovenskej republiky dennodenne na svojich životoch cítia, čo vidia, čo pociťujú a za čo vás doslova a do písmena nenávidia, historicky bezprecedentným spôsobom tu príde Igor Matovič a jediné, na čo sa ako minister financií a bývalý premiér, predseda najsilnejšej koaličnej strany, zmôže, je vyplakávať tu, ako mu všetci krivdia, ako on chudák musel chodiť celý čas v jedných topánkach, keď bol premiér, lebo on nemal čas si ísť kúpiť nové topánky, lebo on celý čas od rána do večera bojoval za Slovensko, keď sa fotil v Bruseli na motorkách, keď s Pollákom jedli nejaké ustrice, či čo to robili, keď si fotil reďkovky, keď sa fotil na lúkach, keď si fotil ponožky, to vtedy tak od rána do večera bojoval za to Slovensko a zachraňoval ľudské životy. A všetci mu krivdia, nikto to nechápe, nikto sa nevie vcítiť do jeho úbohej kože, pretože on chcel tak strašne veľa dobra, a nakoniec urobil len samé zlo – a nikto to nevie pochopiť. Nikto mu nevie, skrátka, odpustiť to, že on neustúpil, on sa nehral na nejakú nastylovanú bábiku, ako to povedal, on sa nechcel hrať na toho pekného, ale bol úprimný a každému vraj povedal pravdu do očí a on vraj nevedel byť zákerný a všetci mu len ubližovali, všetci mu hádzali polená pod nohy. Ale ani slovo ľútosti, ani slovo o tom, pokazil som to, nevedel som to, nebol som na tú funkciu pripravený, zobral som si na seba viac, ako som dokázal zvládnuť! Ani slovo. Vždy za to môže niekto iný, vždy je zodpovedný niekto iný, vždy mu iní spôsobili problémy, ktoré neskôr dostali celú Slovenskú republiku do stavu, ktorému dnes čelíme, a on, skrátka, trpiteľ, úbožiak, ktorý sa obetoval za nás všetkých, a my si to nevieme vážiť. Vážené dámy, vážení páni, takto sa ďalej nedostaneme, takto sa pred slovenských voličov vy zodpovedne postaviť nemôžete. Preto sa snažíte sabotovať referendum o predčasných voľbách, preto aktívne vystupujete voči akejkoľvek snahe ukončiť túto tragikomickú vládu, lebo si musíte uvedomovať, že po tom všetkom, čo Igor Matovič ako predseda vašej strany, ako predseda vlády a ako minister financií na Slovensku napáchal, sa s takýmto postojom, s takouto obhajobou, že za všetko môže niekto iný, nemôže postaviť pred voličov, lebo tuto hovoriť môže, vám to taktiež hovoriť môže. Lebo vy ste len hlasovacie zariadenia, ale nemôže to povedať ľuďom na ulici, lebo on sa už ani nemôže prejsť po tej ulici bez ochranky, bez limuzíny, bez nepriestrelných okien. On sa nedokáže pohybovať po Slovenskej republike, pretože tu v histórii nebol nikto, nikto, a tu boli tu premiéri, ktorí vládli dlhé, dlhé roky, kto by bol tak veľmi nenávidený ako Igor Matovič. A nemôžu za to ani minulí premiéri, nemôžu za to ani zahraniční politici, nemôžu za to ani opoziční poslanci, nemôžu za to dokonca ani médiá, ktoré ja veľmi nemám rád, to si buďte istí, ale môže za to práve Igor Matovič sám. A môžete za to taktiež aj vy všetci, pretože keď ste sa mu mali xy-krát postaviť a zastaviť ho v momentoch a vo chvíľach, kedy sa rozhodoval o zvláštnych, primitívnych, hlúpych a zákerných útokoch voči všetkým obyvateľom Slovenskej republiky, tak ste vždy len stiahli chvost a boli ste radi, že tu môžete sedieť za tú výplatu, a nechali ste ho, aby sa vyvršoval na všetkých obyvateľoch. Keď nepočúval odborníkov, keď si, skrátka, vždy išiel svoje, keď išiel to celoplošné testovanie, kde naháňal tisíce a tisíce, milióny ľudí doslova do nekonečných radov v hroznom počasí, kde sa títo ľudia nakazili, mnohí z nich boli v rizikových skupinách, ktorí následne umierali v nemocniciach. Minule tu bol vystupovať, minulý týždeň, môj kolega Miro Urban a povedal vám to na rovinu, povedal vám to na rovinu, ľudí nechávali umierať v nemocniciach, lebo tu neexistoval systém, neexistoval tu manažment, neexistoval tu spôsob, ako s tými pacientami narábať, nevedeli, kam ich majú poslať, kde ich majú dať, kto ich má prijať, ale hlavne, že sa tu robili biznisy, zakladali sa tu 
MOM-ky, štátny tajomník z vašej politickej strany na ministerstve zdravotníctva prijímal 600 000 eur mesačne z daní poplatníkov na Slovensku, ľudí, ktorí platia dane tomuto štátu, hlavne, že tu firma Eurolab Lambda z Trnavy zvýšila svoj zisk, čistý zisk z 31 000 eur na 3,75 milióna eur, aj napriek tomu tu Igor Matovič povedal, že on tú firmu nepozná, že on nepozná toho majiteľa, a potom sa zase preriekol, ako to tu bolo spomenuté, že vlastne do školy tohto pána chodia jeho dcéry, a keďže on tohto pána pozná, tak práve tam vyskúšal to svoje testovanie. Rozumiete, čo tu Igor Matovič povedal? Ako tu chcel zo všetkých ľudí na Slovensku robiť idiotov a urobil idiota len sám zo seba, že sa priznal, že dobre pozná človeka, ktorému vďaka jeho politickému rozhodnutiu pomohol zvýšiť čistý zisk jeho firmy z 31 000 na 3,75 milióna eur. Vy ste vstupovali do akej strany? Do protikorupčnej alebo do korupčnej? Lebo v súčasnosti ste v korupčnom hnutí, nie protikorupčnom. A pýtajte sa sami seba, tí z vás, ktorí častokrát hovoríte, ako vy ste predtým bojovali za tých, za hentých, za učiteľov, za zdravotné sestry, za lekárov, či by ste toto tolerovali akejkoľvek z minulej vlády. Či by ste toto tolerovali komukoľvek v minulosti, či by Igor Matovič veril rozprávkam, že on s týmto nemal nič, že on sa na tomto nijak nenabalil a že to je vlastne všetko úplne v poriadku. A že ste skorumpovaná banda, ukazuje aj fakt, že neskôr ste už tie testy na to povinné znásilňovanie obyvateľov Slovenskej republiky nakupovali na priamo a žiadna firmička už zrazu potrebná nebola. Veď už keď sa nabalil známy Igora Matoviča a možno aj Igor Matovič, tak bolo všetko v poriadku, už ste mohli kupovať na priamo. A situácia potom pokračovala v tom zmysle, že ste zaviedli celý ten systém MOM-iek a ľudia na Slovensku mali pošliapané svoje práva, nemohli ísť ani na benzínovú stanicu bez toho, aby neukázali nejaký test, ktorý si museli urobiť v jednej z tých MOM-iek, na ktorých špičkovo zarábal aj napríklad váš štátny tajomník. Zase príklad protikorupčného hnutia, hejže? Tak ja vymyslím schému, na základe ktorej ryžujem neuveriteľné peniaze, sám som zodpovedný za to, či táto schéma bude alebo nebude pokračovať, ako bude vyzerať a koľko z nej budem zarábať, ale vy tu konflikt záujmov nevidíte. Vám toto príde normálne. Protikorupčné hnutie. Neuveriteľným spôsobom ste tu všetko zdevastovali, hlavne ste ľudí neskutočne sklamali, lebo mnohí z tých voličov, ktorí vám dali tú veľkú voličskú podporu, si asi nevedelo predstaviť, že vás tu zvolia, aby ste bojovali proti korupcii, a že to skončí tak, že známy Igora Matoviča si tu zostonásobí svoj čistý zisk na nákupe testov, ktorý v skutočnosti vôbec nemal nakúpiť. A nehovoriac o skutočnosti, že tá firma toho jeho známeho dlžila asi 17 000 eur na Sociálnej poisťovni, takže po práve ani len nemala byť zaradená do súťaže na nákup tých testov – a vy to všetko prehliadate! A najviac ma na tom štve to, že keby ste aspoň povedali pravdu, áno, sme rovnako skorumpovaní ako tí, ktorých sme kritizovali, a dnes sme tu na teplých miestečkách, vieme, že už nikdy v živote tu zvolení nebudeme, lebo to, čo ste tu predvádzali celý ten čas, tie vaše výkony, aj tá poslankyňa z OĽANO pani Andrejuvová, čo tu predviedla za klub OĽANO, no čistá tragédia, fakt mala ísť radšej s tou Remišovou skladať tie puzzle. Viete, po tom, čo ste tu predviedli, už tu zvolení nebudete, ale vy sa hráte ešte na morálne autority, na tých, ktorí si môžu dovoliť iným niečo vyčítať. Čo vy chcete komu vyčítať? Veď vy ste rovnakí alebo ešte horší. Dopadli ste úplne rovnakým spôsobom, nedokážete si priznať ani maličkú chybu, prijať ani maličký kus zodpovednosti, za všetko vždy môže niekto iný. A Slovenská republika to vidí, ľudia to vidia, ľudia to chápu a už to ďalej trpieť nechcú, preto si prajú predčasné voľby, preto si vás prajú vymeniť, oni už nepočúvajú na tie vaše rečičky o nejakej mafii, na to, že sa tu vráti nejaká korupcia, lebo vy ste korupcia, vy ste tá mafia. A nepotrebujú ani sledovať to, ako si tu Sulík s Matovičom navzájom nadávajú, lebo to, samozrejme, musel v tom prejave spomenúť, aký je Sulík hnusný, zákerný, slizký had, ako mu musel ublížiť, ako tu zbiera hlasy opozičných poslancov len preto, aby ho mohol odvolať, a vy, skrátka, neprijmete akúkoľvek zodpovednosť za toto všetko, čo ste tu narobili. A ľudia by to aspoň sčasti možno mohli tolerovať, keby ste aspoň trochu tým ľuďom v tej situácii, ktorú ste im za viac ako rok poslednej vašej vlády na Slovensku spôsobili, pomohli. Keby ste im trochu pomohli. Ale tu vidia, že vy ste historicky bezprecedentne zadlžili Slovenskú republiku, kde ste ukradli budúcnosť našim deťom, a že sa im z toho nedostáva nič. A keď už sa k niečomu dostane, tak to dostanú asociáli a lenivci častokrát práve v osadách. Na tých slušných sa zase nedostane nič. Namiesto toho, aby ste ľuďom pomohli, tak prídete len s projektami, ako stavať domy, byty v osadách, ako zase pomáhať osadníkom, ako ešte viac hľadať peňazí, a ľudia to zase majú platiť. Tak ako majú platiť testovanie, ako majú platiť vaše výstrelky, vaše luxusné vianočné odmeny, ktoré ste si nadelili v čase najväčšej krízy, a mohol by som takto, vážené dámy a vážení páni, pokračovať aj naďalej. Problémom vašej vlády je, že ľudí ubrala aj o posledné zvyšky ľudskej dôstojnosti. A problémom Igora Matoviča ako skutočného predsedu tejto vlády, ktorý musí byť odvolaný, je, že toto všetko celé vždy zákerne, podlo a s využitím týchto hlasovacích mechanizmov riadil. Súčasná vaša snaha o to, aby ste na Slovensku zaviedli povinné očkovanie, aby ste do ľudí nasilu pichali vakcíny, dokonca aj do detí, aj napriek tomu, že títo ľudia to odmietajú, že sa nechcú nechať očkovať, že je to ich slobodná voľba, že je to voľba ich vlastného vedomia a svedomia, ukazuje, že vy naozaj nemáte s demokraciou a s hodnotami ľudského života nič spoločné. Vy neváhate obetovať celý národ kľudne na medicínsky experiment ako pri celoplošnom testovaní, tak teraz aj pri vakcinácii len preto, aby ste pred zahraničím vyzerali za pekných a ešte nám v opozícii budete vyčítať, ako budem citovať pani poslankyňu Andrejuvovú, že my sme za to zodpovední, že na Slovensku je zlá situácia, lebo vám nechceme pomôcť od rána do večera verklíkovať, aká je vakcinácia úžasná. Tak keď vám tie médiá tak pomáhajú, prečo im potrebujete platiť milióny eur? Z akého dôvodu, keď je tá vakcinačná kampaň taká skvelá, musíte tým médiám dávať milióny a milióny eur, aby vám to vysielali? Veď všetky tie médiá môžu prijať taktiež svoj podiel spoločenskej zodpovednosti a nemusia si to z daní obyvatelia Slovenskej republiky platiť sami. Prečo tieto chamtivé médiá neurobia kus vlastnej práce a nezverejnia to zadarmo, keď už je to také skvelé? A vy sa tu budete vyvršovať na opozícii, že my sme zodpovední, a to len preto, že my nikoho od vakcinácie neodhovárame, ale chceme len to, aby to bolo slobodné, aby to bolo na základe dobrovoľnej voľby a aby nikto z týchto ľudí, ktorí sa nedajú zaočkovať, nebol za toto diskriminovaný. Do takéhoto stavu ste vy svojím totalitným myslením Slovenskú republiku dostali. A ten posledný dôvod, ktorý tu teraz tak v krátkosti viem povedať na odvolanie pána súčasného daňového podvodníka ministra financií, človeka, ktorý ani netuší, čo na tom ministerstve má robiť, akurát tu chodí prečítať nejaké návrhy, keď mu to tam napíšu, je to, že po tom brutálnom zadlžení obyvateľov Slovenskej republiky, ktorého sa dopustil, nás všetkých čaká ďalšie zásadné zvyšovanie daní, odvodov, poplatkov a on tu od rána do večera klame a tvrdí, že nič také nám nehrozí, a pritom pripravuje tajne nejakú daňovú, odvodovú reformu, o ktorej ale nechce hovoriť, lebo vraj Sulík je zlý, zákerný a tak ďalej, to už sme počuli veľakrát. A my vlastne nielen ako poslanci, ale ako obyčajní obyvatelia Slovenskej republiky a celá slovenská verejnosť ani nevie, s akou fajnotkou, s akým prekvapením zase Igor Matovič raz vyjde, o koľko sa či už zvýši DPH, daň z nehnuteľnosti, o koľko porastú ceny ich nájmov, o koľko porastú ceny ich nehnuteľností, o koľko sa zhorší ich kvalita života a reálna mzda, ktorú dostávajú, a vy to tu stále tajíte, tvárite sa, že všetko je v poriadku a že vlastne pracujete pre ľudí. A keď sa vás tu človek opýta verejne a na priamo, z čoho chcete platiť ten obrovský štátny dlh, no tak sa smejete, tvárite sa, že všetko je v poriadku, nemáte ani najmenší pocit zodpovednosti za budúcnosť slovenského národa a jediný, kto tu verejne vystúpil z koalície a tvrdo sa do toho obul, je tu sediaci pán Viskupič. A bol som tu, keď mu Igor Matovič za to vynadal do bohapustých klamárov a neviem ešte ako inak. A to je presne ten spôsob vašej politiky. Čiže odvolanie Igora Matoviča je národnoštátny záujem Slovenskej republiky, a preto budem hlasovať za jeho odvolanie.